als_Latn dik_Latn tur_Latn
-Amerika, Evropa dhe më se 100 shtete të OKB-së kanë njohur shtetin e Kosovës, jo kurrfarë “kombi kosovar”, edhe pse në gjuhën angleze shpeshherë shkruhet dhe flitet sintagma politike “kosovar nation”, kjo assesi nuk do të thotë “komb kosovar”, por vetëm “shtet kosovar”, përkatësisht nënkupton shtetin e Kosovës, jo “kombin” e Kosovës, siç e ka keqkuptuar Nexhmedin Spahiu me “veprën” e tij skandaloze “Foshnjëria e kombit kosovar”,2014.
Derisa autori i “kombit kosovar” Nexhmedin Spahiu të vazhdojë me ngatërrimin e qëllimshëm a të mungesës së njohurive të tij profesioniste të nocionit “komb” dhe të nocionit “shtet”, duke mos ditur se në anglishte “nation” shpeshherë përdoret në kuptimin e nocionit “shtet” (state) dhe “vend” (country) jo në kuptimin simetrik “nation=komb”, rezultati teorik do t’i dalë vetëm një zero e madhe, duke qenë se këto dy terma diametralisht dallojnë nga njëri-tjetra, edhe pse krijojnë përshtypjen se janë sinonime, nuk janë të barasvlershme. Këtë duhet mësuar, së pari, Nexhmedin Spahiu, autori-babai i “kombit kosovar”, siç e ka shpërpallur vetën në opinionin publik vendor.
Lexo edhe këtë: “Kombi kosovar” synon zhbërjen e kombit shqiptar dhe të gjuhës shqipe
Mirëpo, pavarësisht nga vetëkënaqësia pozitiviste e “arkitektit” N. Spahiu, asnjë nga komunitetet ekzistuese në Kosovë nuk pjerdhin për “kombin kosovar” të Nexhmedin Spahiut, sepse ai nuk ekziston as në tokë e as në qiell, veç në daltonizmin politik të N. Spahiut, i cili, kursesi të shërohet nga kjo sëmundje patologjike antishkencore.
Këtë e provon edhe fakti se mbi 10 milionë shqiptarë brenda dhe jashtë SHJQIPËRISË ETNIKE me ngulmë dhe me plotë të drejtë pohojnë se në Kosovën shqiptare nuk ka kurrfarë “kombi kosovar”, kurse një diletant tekanjoz(nga Mitroica e Kosovës) pohon të kundërtën, duke harruar maksimën e materializmit dialektik shkencor, se një studiues serioz, që pretendon të bëhet shkencëtar, moralisht dhe profesionalisht, është i detyruar t’u nënshtrohet vetëm kritereve, rregullave, normave, fakteve dhe argumenteve të qëndrueshme shkencore, jo përrallave dhe propagandës së injorancës së kafeneve të karagjozëve të klaneve dhe të kurzhokëve të ndryshme politike dhe partiake, si dhe tekave e veseve puritaniste dhe daltoniste, me qëllim të bastardimit dhe të prostituimit të shkencës së mirëfilltë.
-Kur thuhet dhe shkruhet madje në frymën “akademike shkencore”, se në Kosovë po ekzistuaka njëfarë “kombi kosovar”, atëherë, duhet numëruar edhe argumentet, mirëpo, si të pasqyrohen argumentet, kur ato mungojnë, sepse as de fakto e as de jure, sipas Kushtetutës, Kosova nuk është “shtet kombëtar”, por “shtet i shtetasve të saj” domethënë është shtet multietnik, jo kurrfarë “kombi kosovar”, sepse diç i tillë nuk ekziston në Kosovë.
Kosova nuk është shtet-komb
-Andaj, nga i lindi ideja imagjinuese N.Spahiut, që të sajonte produktin hibrid të tij, të quajtur “komb kosovar”?!
Ku është këtu logjika racionale dhe argumenti shkencor, që do ta justifikonte këtë tezë eklektike të “kombit kosovar”?!
Sepse as Kushtetuta e Kosovës (2008) e as Plani i Marti Ahtisarit (2007) nuk e cilësojnë Kosovën si “shtet-komb”, por vetëm si shtet demokratik multietnik të shtetasve të Republikës së Kosovës. Po ashtu, as qytetarët e Kosovës, nuk njohin kurrfarë “kombi kosovar”, sepse ai nuk ekziston si i tillë në Kosovë, por vetëm se është një fiks ide dhe një emërtim abstrakt që jeton vetëm në psikologjinë politike të “krijuesit” të tij, N.Spahiu.
Shkolla e falimentuar e “kombit kosovar”
Jo vetëm shqiptarët e Kosovës, por, as Amerika, as BE-ja e as 100 shtete të tjera të OKB-së, që e kanë njohur Kosovën (17 shkurt 2008-2017) nuk kanë njohur kurrfarë “kombi kosovar”, por vetëm shtetin e Kosovës. Ky është argumenti i parrëzueshëm, që përgënjeshtron pseudoshkencën fantazuese të kombit të imagjinuar (por, jo sipas teorisë shkencore të autorit Benedict Anderson për komunitetet e imagjinuara) dhe të trilluar kosovar të Nexhemedin Spahiut.
Prandaj, nuk është etike e as kurrfarë diturie akademike e autorit të “kombit kosovar”, që t’i ofendojë oponentët e tij, të cilët flasin me gjuhën e fakteve dhe të argumenteve (sipas teorisë normative), duke mos u pajtuar me diletantizmin antishkencor të tij.
Kjo është detyra etike dhe profesioniste e çdo shkencëtari, pavarësisht se kush gjendet në “shënjestër” të kritikës, s’ka rëndësi as emri, as titulli, as përkatësia nacionale, racore, rajonale dhe religjioze etj., sepse shkenca ndërtohet vetëm në bazë të normave të saj metodologjike, të fakteve dhe të argumenteve të qëndrueshme, jo në saje të përfoljes kuturu të diletantëve të ndryshëm, të cilët në mungesë të argumenteve shërbehen me intriga, me sharje dhe me gënjeshtra, me qëllim të vulgarizimit të çështjeve të caktuara nga fushat e ndryshme shkencore qoftë me karakter të brendshëm kombëtar apo me atë ndërkombëtar universal.
Gabimisht, Spahiu ka “përkthyer” Ahtisarin
-Ja, po citojmë në original këtë paragraf të Planit të Marti Ahtisarit për Kosovën: “1.7 Kosovo shall have its own, distinct,national symbols, including a flag, seal and anthem, reflecting its multi-ethnic character.” (http://pbosnia.kentlaw.edu/Comprehensive%20Proposal%20for%20the%20Kosovo%20Settlement.pdf), të cilin Nexhmedin Spahiu e ka përkthyer kështu: “Kosova do të ketë simbolet e veta të veçanta kombëtare (jo, nuk është fjala këtu për “simbole kombëtare”, por për simbole shtetërore – M.H.), përfshirë flamurin, stemën dhe himin, të cilat pasqyrojnë karakterin e saj multietnik.” (Nexhmedin Spahiu, Foshnjëria e kombit kosovar, 2014: 173-174).
Në përmbajtjen e këtij paragrafi në anglisht, sintagma “national symbols”, në shqip nuk e ka kuptimin “simbole kombëtare”por “SIMBOLE SHTETËRORE” me përmbajtje multietnike (shqiptarë, serbë, turq, romë, ashkalinj, myslimanë boshnjakë, goranë, kroatë, egjiptianë), sepse Kosova sipas Kushtetutës (15.06.2008) nuk është shtet kombëtar, si rrjedhim, edhe nuk ka simbole kombëtare, por vetëm simbole shtetërore: flamurin, stemenën dhe himnin. Kjo është e tëra de fakto dhe de jure, kështu thotë edhe Kushtetuta e Republikës së Kosovës, 15 qershor 2008: “Neni 1. Republika e Kosovës është shtet i pavarur, sovran, demokratik, unik, dhe i pandashëm. Neni 2. Republika e Kosovës është shtet i shtetasve të vet. Republika e Kosovës ushtron autoritetin e saj bazuar në respektimin e të drejtave dhe lirive të qytetarëve të vet dhe të gjithë individëve brenda kufijve të saj.” (http://www.kryeministri-ks.net/repository/docs/Kushtetuta.e.Republikes.se.Kosoves.pdf).
Fatkeqësisht, edhe kjo paradigmë e interporetuar gabimisht ( pa asnjë argument), e përgënjeshtron këtë konstatim tendecioz dhe subjektiv të Nexhmediin Spahiut: “ Është e turpshme që Presidenjta, Kryetari i Parlamentit dhe Kryeministri i Kosovës nuk e dinë se Plani i Marti Ahtisarit flet për kombin kosovar, jo vetëm në mënyrë implicite, por edhe eksplicite.”?! (N.Spahiu, Foshnjëria e kombit kosovar, 2014:173).
-Shih çfarë ofendimi ky, vërtet i turpshëm dhe i pajustifikueshëm ndaj titullarëve të shtetit të Kosovës, se gjoja, këta sipas “ shkencës” së N. Spahiut “nuk po e ditëkanë se “Plani i Ahtisarit flet për kombin kosovar”!?
Përkundrazi, në këtë rast konkret, në lajthitje është vetë autori i “kombit kosovar” Nexhmedin Spahiu, i cili naivisht ka ngatërruar konceptet “komb” dhe “shtet”. Prandaj, ky vazhdimisht në stilin e “papagallit” e përsërit gabimin kardinal se gjoja ka zbuluar “kombin kosovar” me “simbolet kombëtare” të tij : Flamurin, stemën dhe himnin. Mirëpo, në thelb, nuk kemi të bëjmë as me “kombin kosovar” e as me “simbolet kombëtare” të tij, por vetëm me “shtetin kosovar” dhe me “simbolet shtetërore” të tij. Ky është argumenti, që nuk mund ta rrëzojë asnjë tezë e tredhur dhe asnjë pohim i gabuar, absurd dhe iracional i Nexhmedin Spahiut, shprehur në me paçavurën e tij me titull “Foshnjëria e kombit kosovar”(2014). (vijon)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn